CELEX: 62016TN0043
Language: et
Date: 2016-01-29 00:00:00
Title: Kohtuasi T-43/16: 29. jaanuaril 2016 esitatud hagi – 1&1 Telecom versus komisjon

21.3.2016   
            
            
               ET
            
            
               Euroopa Liidu Teataja
            
            
               C 106/44
            
         29. jaanuaril 2016 esitatud hagi – 1&1 Telecom versus komisjon
   (Kohtuasi T-43/16)
   (2016/C 106/52)
   Kohtumenetluse keel: inglise
   
      Pooled
   
   
      Hageja: 1&1 Telecom GmbH (Montabaur, Saksamaa) (esindajad: advokaat J. Murach ja solicitor P. Alexiadis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 19. novembri 2015. aasta otsus, mille konkurentsi peadirektor tegi seoses mobiilsideoperaatoriteenust mitte pakkuvaid ettevõtjaid puudutavate parandusmeetmetega juhtumis COMP/M.7018 – Telefónica Deutschland/E-Plus (edaspidi „koondumisotsus”), millega vabatahtlikult kohustuste võtmise kinnitus loeti lõplike kohustuste ja liidu õigusega kooskõlas olevaks;
            
         
               —
            
            
               kohustada komisjoni nõudma, et Telefónica Deutschland esitaks uue vabatahtlikult kohustuste võtmise kinnituse, mis rangelt piirdub kohustusega, mis tal lasub koondumisotsuses heakskiidetud lõplike kohustuste punkti 78 kohaselt;
            
         
               —
            
            
               mõista komisjonilt välja hageja kohtukulud ja jätta komisjoni kohtukulud tema enda kanda kooskõlas Üldkohtu kodukorra konsolideeritud versiooni artikliga 87.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimeses väites leiab hageja, et otsuse tegemisel rikkus komisjon ilmselgelt õigusnorme, kuna ei aluslepingud, Euroopa Liidu määrus koondumiste kohta, koondumisotsus ega lõplikud kohustused ei pidanud võimalikuks otsusega heaks kiidetud vabatahtlikult kohustuste võtmise kinnituse tingimust 2.3.
            
         
               2.
            
            
               Teises väites kinnitab hageja, et komisjon kuritarvitas otsust tehes oma pädevust, võttes vastuolus aluslepingute, Euroopa Liidu määruse koondumiste kohta ja koondumisotsusega arvesse konkurentsiga mitteseotud kaalutlusi.